**Bestyrelsesmøde i Grundejerforeningen Strandholm 15/6 2021**

* Der blev holdt ekstraordinær generalforsamling d. 6/6 hvorefter der blev sendt et referat ud
* Bestyrelsen har fået kommentar fra tre beboere om, at de har en anden opfattelse af hvad der skete under punkt 3 – de mener, at Preben er trådt ud af bestyrelsen
  + Preben sagde til eo generalforsamling, at han kan træde ud af bestyrelsen HVIS beskyldningen om at tale usandt bliver trukket tilbage. Herefter blev beskyldningerne kun styrket og dirigenten stoppede Lenni og opfordrede til god tone, ellers kunne man risikere en injuriesag. Beskyldningerne blev altså ikke trukket tilbage. Flere hørte Preben sige dette, mens andre måske kun hørte første del af hans sætning, da der blev talt i munden på hinanden og afbrudt. Dermed er Preben stadig en del af bestyrelsen
* Til generalforsamlingen havde flere den opfattelse, at denne sag vedr. servitutterne ikke kunne behandles af grundejerforeningen, da det kun omhandler nr. 38 og 40. Tinglysningen deler åbenbart ikke denne opfattelse, da de allerede tidligere har fået foreningens vedtægter, referater mv og har godkendt sagen. Der var heller ikke nogen til generalforsamlingen i oktober 2020 som protesterede, selv om flere sad med vedtægterne
* Vi har modtaget en skriftlig gennemgang af hele forløbet fra Preben og hans bagland, som beviser at der ikke er noget at komme efter. Bl.a. en e-mail fra kommunen og Horten fra januar 2021. Vi finder gennemgangen tydelig og opklarende, og vil derfor sende den til grundejerforeningen, så alle beboerne kan forstå hele sagen bedre og få bevis for, at det er gået retfærdigt til
* Hvis der efter udsendelsen og læsningen af gennemgangen af sagen stadig skulle være et ønske om at gøre yderligere i sagen, må arbejdsgruppen mødes og drive sagen videre. Bestyrelsen ønsker ikke at bruge mere tid på denne sag, da vi ser at det vil være spild af tid, siden kommunen og Tinglysningen uanset ville slette servitutten med tillægget til lokalplanen